CELEX: 62021TN0600
Language: mt
Date: 2021-09-20 00:00:00
Title: Kawża T-600/21: Rikors ippreżentat fl-20 ta’ Settembru 2021 – WS et vs Frontex

29.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 481/32
            
         
      Rikors ippreżentat fl-20 ta’ Settembru 2021 – WS et vs Frontex
      (Kawża T-600/21)
      (2021/C 481/46)
      Lingwa tal-kawża: l-Ingliż
      
         Partijiet
      
      
         Rikorrenti: WS u 5 rikorrenti oħra (rappreżentanti: A. van Eik u L.-M. Komp, avukati)
      
         Konvenut: L-Aġenzija Ewropea għall-Gwardja tal-Fruntiera u tal-Kosta
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tiddikjara li l-Aġenzija hija responsabbli taħt l-Artikolu 268 u l-Artikolu 340(2) TFUE għad-danni kkawżati minnha lir-rikorrenti;
               
            
                  —
               
               
                  tiddikjara li hemm ksur suffiċjentement serju tal-obbligi tal-Aġenzija skont l-Artikoli 16, 22, 26, 28, 34 u 72 tar-Regolament 2016/1624, tal-istadji 1-5 tal-Proċeduri Operattivi Standard, u tal-Artikolu 4 tal-Kodiċi ta’ Kondotta, li jagħti lir-rikorrenti drittijiet li huma stabbiliti fl-Artikoli 1, 4, 18, 19, 24, 41 u 47 tal-Karta tad-Drittijiet Fundamentali tal-Unjoni Ewropea (iktar ’il quddiem il-“Karta”) u ksur suffiċjentement serju tad-drittijiet fundamentali tar-rikorrenti stabbiliti fl-Artikoli 1, 4, 18, 19, 24, 41 u 47 tal-Karta min-naħa tal-Aġenzija, liema ksur kien il-kawża diretta tad-danni sostnuti mir-rikorrenti;
               
            
                  —
               
               
                  tikkundanna lill-Aġenzija għar-rimbors tad-danni sostnuti mir-rikorrenti bħala konsegwenza diretta tal-aġir illegali tal-Aġenzija, stmati fl-intier tagħhom għal EUR 96 212,55 f’Settembru 2021 bħala danni materjali flimkien mal-interessi dovuti fid-data tal-ħlas, u EUR 40,000 bħala danni morali flimkien mal-interessi dovuti fid-data tal-ħlas, kif indikat iktar ’il fuq, jew kif eventwalment stabbilit mill-Qorti Ġenerali;
               
            
                  —
               
               
                  tikkundanna lill-Aġenzija għall-ispejjeż sostnuti mir-rikorrenti f’dawn il-proċeduri, flimkien mal-interessi;
               
            
                  —
               
               
                  tordna li tali ammonti għandhom jitħallsu fi żmien ġimgħatejn mill-għoti tas-sentenza, flimkien mal-interessi għal kull ġurnata ta’ dewmien.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw tmien motivi.
      
                  1.
               
               
                  L-ewwel motiv ibbażat fuq il-fatt li l-Aġenzija naqset mit-twettiq ta’ evalwazzjoni tar-riskju kif meħtieġ mill-Artikolu 34 tar-Regolament 2016/1624 (1), mill-Artikoli 18 u 19 tal-Karta, u mill-istadji 1 u 2 tal-Proċeduri Operattivi Standard (2).
               
            
                  2.
               
               
                  It-tieni motiv ibbażat fuq l-allegazzjoni li l-Aġenzija naqset milli tadotta miżuri li setgħu b’mod raġonevoli jittieħdu sabiex itaffu riskji serji għad-drittijiet fundamentali kif meħtieġ mill-Artikolu 34 tar-Regolament 2016/1624, mill-Artikoli 18 u 19 tal-Karta, u mill-istadju 1(2) tal-Proċeduri Operattivi Standard.
               
            
                  3.
               
               
                  It-tielet motiv ibbażat fuq l-allegazzjoni li l-Aġenzija naqset milli tfassal Pjan Operazzjonali (suffiċjentement iddettaljat) kif meħtieġ mill-Artikoli 16 u 34 tar-Regolament 2016/1624, mill-Artikoli 18 u 19 tal-Karta u mill-istadju 2 tal-Proċeduri Operattivi Standard.
               
            
                  4.
               
               
                  Ir-raba’ motiv ibbażat fuq l-allegazzjoni li l-Aġenzija wettqet l-operazzjoni ta’ ritorn b’tali mod li ksur tad-drittijiet fundamentali ma setax jiġi rrilevat jew senjalat bi ksur tal-Artikoli 22, 25, 28 u 34 tar-Regolament 2016/1624, tal-Artikoli 18 u 19 tal-Karta, tal-istadju 3 tal-Proċeduri Operattivi Standard u tal-Artikolu 4(3)(a) tal-Kodiċi ta’ Kondotta (3).
               
            
                  5.
               
               
                  Il-ħames motiv ibbażat fuq l-allegazzjoni li l-Aġenzija naqset milli tieħu kwalunkwe miżura bħala rispons ta’ ksur ċar u manifest tal-Artikoli 1, 4 u 24 tal-Karta, bi ksur tal-Artikoli 22 u 34 tar-Regolament 2016/1624 u tal-Artikolu 4 tal-Kodiċi ta’ Kondotta.
               
            
                  6.
               
               
                  Is-sitt motiv ibbażat fuq l-allegazzjoni li l-Aġenzija naqset milli tiżgura sorveljanza effettiva tal-operazzjoni konġunta ta’ ritorn kif meħtieġ mill-Artikoli 28 u 34 tar-Regolament 2016/1624.
               
            
                  7.
               
               
                  Is-seba’ motiv ibbażat fuq l-allegazzjoni li l-Aġenzija naqset milli tevalwa l-operazzjoni ta’ ritorn kif meħtieġ mill-Artikoli 26 u 28 tar-Regolament 2016/1624 u mill-istadji 4 u 5 tal-Proċeduri Operattivi Standard.
               
            
                  8.
               
               
                  It-tmien motiv ibbażat fuq l-allegazzjoni li l-Aġenzija naqset milli tieħu inkunsiderazzjoni l-ilment tar-rikorrenti skont il-mekkaniżmu tal-ilmenti individwali kif meħtieġ mill-Artikoli 34 u 72 tar- Regolament 2016/1624, mill-Artikolu 10 tar-Regoli dwar il-Mekkaniżmu tal-Ilmenti (4), mill-Artikoli 41 u 47 tal-Karta.
               
            
         (1)  Regolament (UE) 2016/1624 tal-Parlament Ewropew u tal-Kunsill dwar il-Gwardja Ewropea tal-Fruntiera u tal-Kosta u li jemenda r-Regolament (UE) 2016/399 tal-Parlament Ewropew u tal-Kunsill u li jħassar ir-Regolament (KE) Nru 863/2007 tal-Parlament Ewropew u tal-Kunsill, ir-Regolament tal-Kunsill (KE) Nru 2007/2004 u d-Deċiżjoni tal-Kunsill 2005/267/KE (ĠU 2016, L 251, p. 1).
      
         (2)  Deċiżjoni tad-Direttur Eżekuttiv Nru 2012/87 dwar l-adozzjoni tal-Proċeduri Operattivi Standard tal-Frontex sabiex jiġi żgurat ir-rispett tad-drittijiet fundamentali f’operazzjonijiet konġunti u proġetti piloti tal-Frontex tad-19 ta’ Lulju 2012.
      
         (3)  Deċiżjoni tad-Direttur Eżekuttiv Nru 2013/67 dwar il-Kodiċi ta’ Kondotta għal operazzjonijiet konġunti ta’ ritorn ikkoordinati minn Frontex, tas-7 ta’ Ottubru 2013.
      
         (4)  Deċiżjoni tad-Direttur Eżekuttiv No R-ED-2016-106 dwar il-Mekkaniżmu tal-Ilmenti tas-6 ta’ Ottubru 2016.